《饮洗马杨维新宅》
明代·柯潜

小院深沉迷綵霞，傍人道是神仙家。春风吹绿庭前草，夜雨新开屋角花。

花开如锦不长好，草绿如茵易枯槁。与尔同坚松柏姿，岁晏青青永相保。

作者简介：柯潜（1423—1473）明状元。字孟时，号竹岩，莆田城厢区灵川镇柯朱村人。生于明成祖永乐二十一年，卒于宪宗成化九年，年五十一岁。性高介，邃于文学。